Document ID: 31998D0220

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Μαρτίου 1998 για την τροποποίηση της απόφασης 97/569/ΕΚ για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας (Κείμενο που παρουσιάζει ενδιαφέρον για τον ΕΟΧ) (98/220/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 4,
Εκτιμώντας:
ότι προσωρινοί πίνακες εγκαταστάσεων τρίτων χωρών που παράγουν προϊόντα με βάση το κρέας καταρτίστηκαν με την απόφαση 97/569/ΕΚ της Επιτροπής (3), όπως τροποποιήθηκε τελευταία από την απόφαση 98/163/ΕΚ (4) 7
ότι η Χιλή, η Κροατία και η Σλοβακία διαβίβασαν πίνακα εγκαταστάσεων που παράγουν προϊόντα με βάση το κρέας πουλερικών και για τις οποίες οι αρμόδιες αρχές πιστοποιούν ότι πληρούν τους κοινοτικούς κανόνες 7
ότι μπορεί, ως εκ τούτου, να καταρτισθεί προσωρινός πίνακας εγκαταστάσεων που παράγουν προϊόντα με βάση το κρέας πουλερικών για τη Χιλή, την Κροατία και τη Σλοβακία 7 ότι θα πρέπει, κατά συνέπεια, να γίνει σχετική τροποποίηση της απόφασης 97/569/ΕΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της παρούσας απόφασης προστίθεται στο παράρτημα της απόφασης 97/569/ΕΚ.
Άρθρο 2
Η παρούσα απόφαση εφαρμόζεται από τις 20 Φεβρουαρίου 1998.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 4 Μαρτίου 1998.

Labels: 0
3
17
5